section_heading: Proglašenje blaženim
paragraph_text: 30. listopada 2010. je bio proglašen blaženim u Oradei u Rumunjskoj kao mučenik. Za biskupa i mučenika Szilárda Bogdánffyja je vladalo mišljenje, koje je bilo objavljeno i na internetnim stranicama, da će obaviti beatifikaciju mađarski primas, nadbiskup Budimpešte i kardinal Péter Erdő. Ipak je on vodio samo svetu misu i za vrijeme nje propovijedao, dok je sam obred beatifikacije vodio Papin izaslanik Kardinal i nadbiskup Angelo Amato, Predsjednik Kongregacije za kauze svetaca. Proglašenju je nazočilo veliko mnoštvo: 42 biskupa, oko 200 svećenika zapadnoga i istočnoga obreda te oko deset tisuća vjernika. Posebnu pažnju su organizatori posvetili hodočasnicima iz zrenjaninske biskupije u Vojvodini, koji su došli na svečanost s dva autobusa.